C 484/30
SK
Úradný vestník Európskej únie
20.12.2022
Nová národná strana obehových euromincí (2022/C 484/12)
Národná strana novej obehovej pamätnej mince v hodnote 2 EUR vydanej Portugalskom Obehové euromince majú v celej eurozóne postavenie zákonného platidla.
Komisia zverejňuje opis vzorov všetkých nových euromincí s cieľom informovať každého, kto prichádza s mincami do kontaktu, ako aj širokú verejnosť (1).
V súlade so závermi Rady z 10. februára 2009 (2) môžu členské štáty eurozóny a krajiny, ktoré s Európskou úniou uzavreli menovú dohodu ustanovujúcu vydávanie obehových euromincí, vydať do obehu pamätné euromince za určitých podmienok, predovšetkým musia mať len nominálnu hodnotu 2 EUR.
Tieto mince majú rovnaké technické parametre ako ostatné mince v hodnote 2 EUR, na národnej strane je však vyobrazený pamätný motív, ktorý má veľkú symbolickú hodnotu z národného alebo európskeho hľadiska.
Vydávajúca krajina: Portugalsko Motív: 100. výročie preletu ponad južný Atlantický oceán, ktorý v roku 1922 uskutočnili Gago Coutinho a Sacadura Cabral Vecný opis vzoru: Tento prelet sa uskutočnil použitím výlučne interných navigačných prostriedkov: modifikovaného sextantu a korektora kurzu.
Na vzore je vyobrazený jeden z troch dvojplošníkov Fairey III, ktoré sa použili na uskutočnenie letu medzi Lisabonom a Rio de Janeirom.
Na okraji je uvedený nápis „TRAVESSIA DO ATLÂNTICO SUL“ (slovensky – PRELET PONAD JUŽNÝM ATLANTIKOM).
Pod lietadlom je nápis „PORTUGALSKO 1922 – 2022“ a značka mincovne „CASA DA MOEDA“, portugalský názov mincovne.
Vo vonkajšom prstenci mince je vyobrazených dvanásť hviezd vlajky Európskej únie.
Odhadovaný náklad: 1 000 000 Dátum vydania: marec 2022
(1) Pozri Ú. v. ES C 373, 28.12.2001, s.
1 o národných stranách všetkých mincí, ktoré boli vydané v roku 2002.
(2) Pozri závery Rady pre hospodárske a finančné záležitosti z 10. februára 2009 a odporúčanie Komisie z 19. decembra 2008 o spoločných usmerneniach pre národné strany a vydávanie euromincí určených do obehu (Ú. v.
EÚ L 9, 14.1.2009, s. 52).